Տրուխիլիո (Կասերես)

Տրուխիլիո (իսպ.՝ Trujillo)քաղաք և համայնք Իսպանիայում՝ Էստրեմադուրա ինքնավարության Կասերես պրովինցիայում, որի կազմի մեջ մտնող շրջաններից (կոմարկաներից) մեկի վարչական կենտրոնն է։ Զբաղեցնում է 655 քառակուսի կիլոմետր տարածք; 2017 թվականի տվյալներով բնակչության թվաքանակը եղել է 9.274: Պրովինցիայի վարչական կենտրոնից՝ Կասերես քաղաքից հեռավորությունը 47 կիլոմետր է։ Տրուխիլիոյի պատմական կենտրոնում պահպանվել են միջնադարի և Վերածննդի դարաշրջանների բազմաթիվ մեծարժեք կառույցներ։ Այդ հանգամանքը, ինչպես նաև հյուրանոցային զարգացած ցանցը (գործում են շուրջ երեք տասնյակ հարմարավետ հյուրանոցներ) նպաստել են, որ քաղաքը դառնա զբոսաշրջային կենտրոն։ Տրուխիլիոն միաժամանակ առևտրի տարածաշրջանային կենտրոն է։ Ամեն տարի մայիսին այստեղ անց է կացվում պանրի ազգային փառատոն։ Տեսարժանություն Քաղաքի սահմաններում գտնվող բլրի վրա խոյանում է մավրիտանական Ալկասաբա ամրոցը, որը կառուցվել է IX-XII դարերում, վերակառուցվել XV դարում, վերականգնվել XIX դարում։ Ուշագրավ հնություններից է նաև X դարում մուսուլմանների կառուցած պաշտպանական կառույցը։ 1963 թվականին Ալեն Դելոնի մասնակցությամբ նկարահանված «Սև կակաչ» ֆիլմի բազմաթիվ տեսարաններ նկարահանվել են այդ շինություններում։ Ալկասաբան հայտնվում է նաև «Գահերի խաղի» 7-րդ եթերաշրջանի որոշ տեսարաններում։ Հին քաղաքամասի կենտրոնում Պլասա Մայոր հրապարակն է՝ շրջապատված միջնադարյան գեղատեսիլ կառույցներով, որոնց շարքում աչքի են ընկնում հատկապես Լա Կոնկիստա պալատը և Սան Մարտին եկեղեցին։ Պատմա-ճարտարապետական կարևոր հուշարձաններ են համարվում նաև XV դարում կառուցված կամարակապ դարպասը՝ Արկո դե Սանտյագոն, Սանտյագո եկեղեցին (XIII դար), Պալասիո դե լոս Չավես պալատը (XIII—XV դարեր), Սանտա Մարիա Մայոր եկեղեցին (XIV դար), Պալասիո Օրելիանա Պիսառո պալատը (XV—XVI դարեր)։ Կասա Մուսեո Պիսառո տոհմական առանձնատանը զետեղված է նշանավոր կոնկիստադոր, ծնունդով տրուխիլիոցի Ֆրանսիսկո Պիսառոյի տուն-թանգարանը։ Քաղաքում գործող համբավավոր մշակութային օբյեկտներից են նաև պանրի ու գինու թանգարանները, Դե լա Կորիայի թանգարանը, որը նվիրված է Ամերիկայի գաղութացման պատմությանը։ Պատկերասրահ Ժողովրդագրություն Քաղաքի բնակչության թվաքանակի փոփոխությունները 1842-2019 թվականներին՝ ըստ վիճակագրության ազգային ինստիտուտի տվյալների (Instituto Nacional de Estadística). Աղբյուրը՝ Instituto Nacional de Estadística (España)|INE Բնակչություն Կլիմա Տրուխիլիոյին բնորոշ է շոգ ամառներով միջերկրածովյան կլիման, գրանցանիշը՝ Csa՝ ըստ Köppen climate classification-ի դասակարգման։ Քույր քաղաքներ Տրուխիլիոն բարեկամացել է հետևյալ քաղաքների հետ. Իսպանիա, Ալմագրո Իսպանիա, Օդիսիա Պորտուգալիա, Բատալիա(1992). Իտալիա, Կաստենիատո Կոլումբիա, Սանտա Ֆե դե Անտիոքիա Պերու, Պիուրա Պերու, Տրուխիլիո Հոնդուրաս, Տրուխիլիո Վենեսուելա, Տրուխիլիո Ծանոթագրություններ Գրականություն Hernández Martínez, José Antonio; Pulido García, Francisco (2003). «Aproximación a la historia de la agricultura en Extremadura (II). De la reconquista a los Austrias» (PDF). La agricultura y la ganadería extremeñas. Badajoz: Caja de Ahorros de Badajoz. էջեր 197–215. ISBN 84-688-8543-6. Ramos Rubio, José Antonio (2003). «Archivo Municipal de Trujillo (Cáceres)» (PDF). Anuario de Historia de la Iglesia. Pamplona: Universidad de Navarra. 12: 285–287. ISSN 1133-0104. Sánchez Rubio, María Rocío; Testón Núñez, Isabel; Hernández Bermejo, Mª Ángeles (2010). «La expulsión de los moriscos de Extremadura (1609-1614)» (PDF). Chronica Nova: Revista de Historia Moderna de la Universidad de Granada. Granada: Editorial UGR (36): 197–226. ISSN 0210-9611. Արտաքին հղումներ Leisure Trujillo cuisine, sights and transport Արխիվացված 2021-06-24 Wayback Machine Պանրի ազգային փառատոն Արխիվացված 2022-08-20 Wayback Machine Elaboración y comercialización del queso cacereño Արխիվացված 2009-04-22 Wayback Machine—Տեղեկատվություն պանրի ազգային փառատոնի մասին (իսպաներեն) Քաղաքային խորհուրդ Տեղական TV Արխիվացված 2013-04-18 archive.today Javier Catalan's news Արխիվացված 2018-08-05 Wayback Machine HOY Newspaper's news Պաշտոնական կայքէջը Տրուխիլիոյի քարտեզը Trujillo-Coloquios Históricos de Extremadura Արխիվացված 2010-02-04 Wayback Machine Տրուխիլիոյի համայնքապետարանի կայքէջը Casa Natal de Francisco de Orellana